
COMUNA SĂSCIORI
CONSILIUL LOCAL

                                                 
                                             HOTĂRÂREA nr. 40/2025
privind  aprobarea Regulamentului de organizare şi funcţionare și stabilirea taxelor pentru închirierea căminelor culturale din comuna Săsciori, județul Alba


     Consiliul Local al comunei Săsciori, întrunit în ședință publică ordinară în  24.03.2025;

Luând în dezbatere:
· Proiectul de hotărâre nr. 70/14.02.2025 privind aprobarea Regulamentului de organizare și funcționare și stabilirea taxelor pentru închirierea căminelor culturale din comuna Săsciori, județul Alba, proiect inițiat de domnul primar Morar Nicolae Florin;
· Referatul de aprobare  nr. 71/14.02.2025 , întocmit de către Primarul comunei Săsciori, dl. Morar Nicolae Florin;
· Raportul de specialitate nr. 72/14.02.2025 întocmit de către d-na Fridrich Oana Alexandra, consilier I;
· raportul de avizare al comisiei de specialitate nr. 1  - pentru agricultură, economico-financiară, amnajarea teritoriului și urbanism;
· raportul de avizare al comisiei de specialitate nr. 2 – pentru activități social – culturale, culte, învățământ, sănătate și famili, muncă, protecție socială, rotecție copii, tineret și sport;
· raportul de avizare al comisiei de specialitate nr. 3 juridică și de disciplină, protecția mediului și turism; 

Având în vedere prevederile:
· prevederile art.129, alin.2, lit. ”d” din  O.U.G nr.57/2019 privind Codul Administrativ;
· Legea nr. 143/2007 pentru aprobarea Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare.;
· prevederile art.5 din Legea nr. 273/2006, privind finanțele publice locale, cu modificările şi completările ulterioare;

          În temeiul art. 139 alin. (1) coroborat cu art. 196 alin. (1) lit. a) din OUG 57/2019 privind Codul administrativ;
HOTĂRĂȘTE:

         Art.1. Se aprobă Regulamentul de organizare şi funcţionare a Căminelor culturale din comuna Săsciori, conform Anexei nr.1, care face parte integrantă din prezenta hotărâre.
         Art.2. Se stabilește taxa și garanția pentru închirierea  Căminelor culturale din comuna Săsciori, după cum urmează:

	
	Nuntă
	Discoteca, Cununie, Botez, bal,
	Majorate, zile onomastice,       „zamă acră”
	Pomeni, parastase, spectacole

	
	Taxă
(lei)
	Garanție (lei)
	Taxă
(lei)
	Garanție
(lei)
	Taxă
(lei)
	Garanție (lei)
	Taxă
(lei)

	Săsciori
	2000
	1000
	1000
	500
	300
	200
	50

	Sebeșel
	2000
	1000
	1000
	500
	300
	200
	50

	Căpâlna
	1500
	500
	500
	300
	200
	150
	50

	Loman
	1500
	500
	500
	300
	200
	150
	50

	Răchita
	1500
	500
	500
	300
	200
	150
	50

	Dumbrava
	1000
	500
	500
	300
	200
	150
	50



      Art.3. Sunt scutite de plata taxei de închiriere adunările publice organizate de primărie, serbările şcolare, programele artistice organizate de școli sau primărie.
      Art.4. (1)  Taxa de garanție și taxa de închiriere se va plăti anticipat, la data încheierii și semnării contractului de inchiriere.  Excepție de la plata anticipată se face in cazul evenimentelor „Pomeni, parastase, spectacole”, unde taxa si consumul aferent se vor achita  după organizarea evenimentului.
        (2)  Suma aferentă consumului utilităților pe perioada inchirierii se va reține din garanție, sau se va achita la Primăria comunei Săsciori. Diferența taxei de garanție se va restitui chiriașului, persoanei care a închiriat căminul cultural, după predarea în starea bună a imobilului la expirarea perioadei de inchiriere.  Dacă se constată că s-au adus prejudicii locației în care s-a desfășurat evenimentul, suma necesară remedierii se va achita la Primăria comunei Săsciori sau se va reține din garanție.
      (3) Imobilele (caminele culturale din comuna Săsciori) se vor preda cu maxim 5 zile înaintea desfășurării evenimentului, moment în care se va încheia și contractul de închiriere.
      Art.5. (1) Cu ducerea la îndeplinire a prezentei hotărâri se însărcinează Primarul comunei Săsciori, prin compartimentul contabilitate.
            (2) La data adoptării prezentei se revocă HCL nr. 18/2022 și HCL nr.22/2023.
      Art.6. Prezenta hotărâre poate fi contestată la Tribunalul Alba, în condiţiile şi în termenele prevăzute de Legea nr. 554/2004 a contenciosului administrativ, cu modificările și completările ulterioare.
      Art.7. Prezenta se comunică
             - Institutiei Prefectului – județul Alba
             - Primarului comunei Sasciori
             - Viceprimarului comunei
             - Compartimentului financiar-contabil din cadrul Primăriei comunei Săsciori
		    - Se va aduce șa cunoștință publică pe site-ul instituției www.comunasasciori.ro.

                                                Săsciori, 24 martie  2025

       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
       Furdui Petru Valentin                                                     Groza Ligia Daniela











Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

image1.png




